Is-Segretarju Parlamentari għall-Gvern Lokali ħabbar li l-proċess ta’ konsultazzjoni pubblika dwar ir-riforma tal-Gwardjani Lokali ġie estiż sal-aħħar tax-xahar. Fi stqarrija ngħad li r-rispons mill-pubbliku b’kummenti, ilmenti u suġġeriment waqt dan il-proċess kien wieħed qawwi. Waqt li rringrazzja lill-pubbliku u lil dawk kollha li pparteċipaw, is-Segretarju Parlamentari għall-Gvern Lokali Stefan Buontempo qal li ladarba r-rispons kien wieħed qawwi, u għad fadal min jixtieq jikkontribwixxi f’din ir-riforma, il-proċess ta’ konsultazzjoni, li kellu jiskadi fit-18 t’April, qiegħed jiġi estiż sal-aħħar ta’ April. Qal li b’hekk kulħadd se jingħata ċ-ċans li jagħmel il-proposti tiegħu. Kull min jixtieq jgħaddi l-ideat huwa mitlub jagħmel dan sal-aħħar ta’ April permezz ta’ email fuq: [email protected] jew fuq il-facebook: www.facebook/riformagwardjanilokali.com jew iċemplu fuq in-numru: 22002308 Aktar informazzjoni tinsab fuq www.riformagwardjanilokali.com